Diari Oficial de la Generalitat Valenciana


Sumari del DOGV 9099, del 03-06-2021 (2021/5515)

ORDRE 5/2021, de 17 de maig, de la consellera d'Innovació, Universitats, Ciència i Societat Digital, per la qual nomena Elisa Bisbal González vocal del Consell Social de la Universitat Jaume I.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9099

Data del DOGV
:   03-06-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/5515


Data del document
:   17-05-2021

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Ordre

Descriptors 

:   * Conselleria d'Innovació, Universitats, Ciència i Societat Digital
    * Consell Social d'Universitats
    * Universitat Jaume I

ORDRE 5/2021, de 17 de maig, de la consellera d'Innovació, Universitats, Ciència i Societat Digital, per la qual nomena Elisa Bisbal González vocal del Consell Social de la Universitat Jaume I. [2021/5515]  
La Llei orgànica 6/2001, de 21 de desembre, d'universitats, assigna a les comunitats autònomes la competència per a regular la composició i funcions del Consell Social i la designació dels membres no acadèmics entre personalitats de la vida cultural, professional, econòmica, laboral i social.  
La Llei 2/2003, de 28 de gener, de la Generalitat, de consells socials de les universitats públiques valencianes, regula en l'article 5 la seua composició i estableix en l'apartat 3 els vocals en representació del consell de govern de la universitat.  
El Consell de Govern de la Universitat Jaume I, en la sessió de 25 de febrer de 2021, ha triat a Elisa Bisbal González com a vocal del Consell Social d'aquesta universitat en representació de l'alumnat, en substitució de Laura Alcaide Sánchez.  
Vist això, de conformitat amb el que disposen els articles 5.3 i 6.2 de la Llei 2/2003, de 28 de gener, de consells socials de les universitats públiques valencianes, i la proposta de la directora general d'Universitats, i de conformitat amb aquesta, i en virtut de les competències atribuïdes pel Decret 243/2019, de 25 d'octubre, del Consell, d'aprovació del Reglament orgànic i funcional de la Conselleria d'Innovació, Universitats, Ciència i Societat Digital  
  
  
ORDENE  
  
Primero  
Nomenar com a vocal del Consell Social de la Universitat Jaume I, designada pel Consell de Govern de l'esmentada universitat, Elisa Bisbal González en representació de l'alumnat, en substitució de Laura Alcaide Sánchez.  
  
Segon  
La present ordre farà efecte des de l'endemà de la seua publicació en el Diari Oficial de la Generalitat Valenciana.  
  
De conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present ordre, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'ha d'interposar davant de la consellera d'Innovació, Universitats, Ciència i Societat Digital en el termini d'un mes a comptar des de l'endemà de la publicació en el Diari Oficial de la Generalitat Valenciana.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació en el Diari Oficial de la Generalitat Valenciana.  
  
València, 17 de maig de 2021  
  
La consellera d'Innovació, Universitats,   
Ciència i Societat Digital,  
CAROLINA PASCUAL VILLALOBOS